**Contract financiar**

**pentru participant la 0 mobilitate**

**în cadrul programului Erasmus+**

**Domeniu - Tineret**

**Acțiunea Cheie 1 - Acțiunea de Incluziune din**

 **cadrul Inițiativei DiscoverEU**

[Vă rugăm să ștergeți acest text atunci când completați contractul. Nu uitați că toate secțiunile marcate cu gri sau unde se află puncte de suspensie trebuie înlocuite cu informațiile solicitate. De asemenea, informațiile între paranteze pătrate sunt explicații ce pot rămâne în contract dacă decideți acest lucru. TOATE secțiunile în albastru se vor șterge.]

Prezentul contract (denumit în continuare “Contractul”) se încheie **între** următoarele părți:

**pe de o parte**

**[Denumirea completă a organizației beneficiare:]**

Adresa: [adresa oficială completă]

Numărul proiectului: [202XX-X-RO01-KA155-YOU-XXXXX]

Tipul activității: Mobilitatea persoanelor în scopul învățării „Acțiunea de incluziune din cadrul Inițiativei DiscoverEU”

numită în continuare "Organizaţia beneficiară", reprezentată în scopul semnării prezentului contract de [prenume, nume, reprezentant legal]

și, **pe de altă parte,**

**[Numele complet al participantului]**

Data nașterii: [...]

Adresa: [adresa oficială completă]

Număr de telefon: [...]

Adresa de e-mail: [...]

|  |
| --- |
| Detaliile contului bancar unde se va transfera sprijinul financiar: Numele titularului de cont: [...]Denumirea băncii: [...]Codul IBAN: [...]Codul BIC/ SWIFT: [...]  |

numit în continuare „participant”.

Părțile menționate mai sus au convenit asupra încheierii Contractului financiar și asupra Anexei I, parte integrantă din prezentul contract („Contractul”):

Anexa I: Acord de învățare pentru mobilitatea persoanelor în scopul învățării, în cadrul acțiunii de incluziune din cadrul Inițiativei DiscoverEU.

Prevederile stabilite în Contractul financiar prevalează asupra celor stabilite în Anexă.

ARTICOLUL 1 – OBIECTUL CONTRACTULUI

* 1. Prezentul contract stabilește drepturile și obligațiile precum și termenii și condițiile aplicabile sprijinului financiar acordat participantului pentru desfășurarea unei activități de mobilitate în cadrul Programului Erasmus+.
	2. Organizația beneficiară se angajează să acorde sprijin financiar participantului în vederea desfăşurării unei activităţi de mobilitate în scopul învățării în cadrul **acțiunii de incluziune din cadrul Inițiativei DiscoverEU**, Programul Erasmus+.
	3. Participantul acceptă sprijinul financiar sau acoperirea serviciilor în cuantumul precizat la articolul 3 şi se angajează să desfăşoare activitatea de mobilitate conform Anexei I *– Acord de învățare pentru mobilitatea persoanelor în scopul învățării, în cadrul „acțiunii de incluziune din cadrul Inițiativei DiscoverEU”*
	4. Modificările la prezentul contract vor fi cerute şi aprobate de ambele părţi printr-o notificare oficială în scris, în versiune pe hârtie sau electronică.

ARTICOLUL 2 – INTRAREA ÎN VIGOARE ŞI DURATA MOBILITĂŢII

2.1 Contractul intră în vigoare la data semnării de către ultima din cele două părţi semnatare.

2.2 Perioada de mobilitate este perioada de călătorie.

2.3 Călătoria va începe cel mai devreme la data de **[zz/ll/aaaa]** și se va încheia cel târziu la data de **[zz/ll/aaaa]** și va avea o durată de **[….]** zile. Data de început a călătoriei este ziua în care participantul părăsește țara de trimitere. Data de încheiere a perioadei de călătorie este ziua în care participantul întră în țara de trimitere.

2.4 Durata totală finanțată a perioadei de călătorie va fi de **[….]** zile.

ARTICOLUL 3 – SPRIJINUL FINANCIAR

3.1 Sprijinul financiar se calculează în conformitate cu regulile de finanțare din Ghidul Programului Erasmus+ 2024.

3.2 Sprijinul financiar total pentru perioada de mobilitate este în valoare de **[…] EUR**, reprezentând sprijin individual și sprijin pentru transport.

Suma destinată sprijinului individual este de **[…]** EUR pe zi în total **[…]** EUR.

3.3 [Organizația beneficiară va selecta Opțiunea 1 sau Opțiunea 2 și o va șterge pe cealaltă]

[Opțiunea 1]

Sprijinul individual menționat la Articolul 3.2 va fi transferat integral participantului și va fi utilizat de acesta pentru a acoperi costurile legate de ședere și masă pe durata perioadei de mobilitate.

[Opțiunea 2]

Din suma precizată la Art. 3.2, **[…] EUR** vor fi utilizați de organizația beneficiară în numele participantului, pentru a acoperi costurile serviciilor de cazare pe toată perioada mobilității.

 Suma ramasă din sprijinul individual menționat la Art. 3.2, în valoare de **[…] EUR**, va fi transferată participantului pentru a acoperi costurile cu masa pe toată perioada mobilității.

Sprijinul pentru transport se acordă sub forma unui permis de călătorie pentru 7 zile, valabil timp de o lună. Organizația va sprijini participantul în activarea permisului de călătorie.

3.4 Participantul se califică pentru:

 🞏 Sprijin pentru incluziune pentru participant [se bifează în cazul în care se solicită sprijin pentru incluziune pentru participant conform proiectului aprobat]

 Adițional sprijinului financiar precizat la Art. 3.2, organizația beneficiară va furniza participantului servicii de sprijin pentru includere în cuantum de **[…] EUR, conform proiectului aprobat**.

 Organizația beneficiară va fi responsabilă pentru toate serviciile furnizate, care trebuie să respecte standardele necesare de calitate și siguranță.

3.5 Sprijinul financiar nu poate fi utilizat pentru a acoperi cheltuieli deja finanțate din alte fonduri ale Uniunii Europene.

ARTICOLUL 4 – MODALITĂȚI DE PLATĂ

4.1 [Organizația beneficiară va selecta Opțiunea 1 sau Opțiunea 2 în corelare cu opțiunea aleasă la Art. 3.3]

[Opțiunea 1]

În termen de 30 de zile calendaristice de la semnarea prezentului contract de către ambele părți, și nu mai târziu de data începerii călătoriei, organizația beneficiară va transfera participantului minimum 80% din suma indicată la articolul 3.3 pentru Sprijinul individual, și va utiliza Sprijinul pentru includere prevăzut la articolul 3.4.

[Opțiunea 2]

În termen de 30 de zile calendaristice de la semnarea prezentului contract de către ambele părți, și nu mai târziu de data începerii călătoriei, organizația beneficiară va transfera participantului minimum 80% din suma rămasă din sprijinul individual destinat acoperirii costurilor cu masa, indicată la articolul 3.3. De asemenea, organizația va utiliza Sprijinul pentru includere, prevăzut la articolul 3.4.

4.2 Dacă valoarea avansului de la Art. 4.1 este sub 100% din valoarea maximă a Sprijinului individual precizat la Articolul 3.2, organizația beneficiară va transfera soldul cel târziu până la data finalizării călătoriei specificată la articolul 2.3.

ARTICOLUL 5 – ASIGURARE

5.1 Organizația beneficiară trebuie să se asigure că Participantul are o acoperire de asigurare adecvată.

5.2 Acoperirea asigurării include cel puțin o asigurare de sănătate.

În cazul mobilității intra-UE, asigurarea națională de sănătate a participantului va include o acoperire de bază pe durata șederii într-o altă țară a UE, prin intermediul Cardului European de Asigurări de Sănătate. Cu toate acestea, această acoperire poate să nu fie suficientă pentru toate situațiile, de exemplu, în caz de repatriere sau intervenție medicală specială.

ARTICOLUL 6 – RAPORT FINAL AL PARTICIPANȚILOR (CHESTIONARUL UE ONLINE)

6.1. Participantul va completa și va transmite online chestionarul UE, după întoarcerea din mobilitate, în termen de 30 de zile calendaristice de la primirea invitației de completare. Participanților care nu completează și nu transmit chestionarul UE online, li se poate cere rambursarea totală sau parțială a sprijinului financiar primit.

ARTICOLUL 7 - PROTECȚIA DATELOR

7.1 Organizația beneficiară va furniza participantului declarația de confidențialitate relevantă pentru prelucrarea datelor sale personale înainte ca acestea să fie codificate în sistemele electronice de gestionare a mobilităților Erasmus+.

 <https://webgate.ec.europa.eu/erasmus-esc/index/privacy-statement> și ale partenerului Eurail B.V.

7.2 Toate datele personale conţinute în contract vor fi prelucrate în concordanţă cu Regulamentul (CE) Nr. 2018/1725 al Parlamentului European şi al Consiliului European asupra prelucrării şi utilizării datelor cu caracter personal de către instituţiile şi organismele Uniunii Europene şi privind libera circulație a acestor date. Aceste date vor fi prelucrate numai în legătură cu implementarea contractului și urmărirea acestuia de către organizația beneficiară, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul European de Luptă Antifraudă (OLAF)).

 Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către organizația beneficiară și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

ARTICOLUL 8 – DREPT APLICABIL ȘI INSTANȚELE COMPETENTE

8.1 Prezentul contract este considerat de natură civilă. Utilizarea grant-ului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

8.2 Instanțele competente sunt instanțele judecătorești din localitatea unde se află sediul Organizației beneficiare, care au competența exclusivă de a soluționa orice litigiu între organizația beneficiară și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

ARTICOLUL 9 - REZILIEREA CONTRACTULUI

9.1 În cazul în care participantul nu respectă toate obligaţiile prevăzute în prezentul

contract şi independent de consecinţele prevăzute în legea care i se aplică, organizația beneficiară este îndreptăţită legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

9.2 În cazul rezilierii contractului de către participant pe motiv de „forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant suma corespunzătoare perioadei din mobilitate efectiv realizate. Orice alte sume rămase neutilizate trebuie să fie rambursate, cu excepția cazului în care s-a convenit diferit cu organizația beneficiară.

ARTICOLUL 10 - RECUPERAREA SUMELOR PLATITE

10.1 În cazul în care participantul reziliază contractul înainte de finalizarea sa la

termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit diferit cu organizația beneficiară. În acest caz, organizația beneficiară va raporta această situație Agenției Naționale.

ARTICOLUL 11 - CONTROL ȘI AUDIT

11.1 Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt sau au fost implementate corespunzător.

ARTICOLUL 12 - RĂSPUNDERE CIVILĂ

12.1 Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

12.2 Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurarii perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

ARTICOLUL 13 – PRINCIPII ETICE ȘI VALORI EUROPENE

13.1. Principii etice: Activitatea de mobilitate trebuie să se desfășoare cu respectarea celor mai înalte standarde etice și a legislației UE, internaționale și naționale privind principiile etice.

13.2 Valori: participantul trebuie să respecte valorile de bază ale UE (precum respectarea demnității umane, a libertății, a democrației, a egalității, a statului de drept și a drepturilor omului, inclusiv a drepturilor minorităților) și să asigure respectarea acestora.

13.3 Dacă un participant încalcă oricare dintre obligațiile care îi revin în temeiul prezentului articol, grantul acordat poate fi redus.

SEMNĂTURI:

|  |  |
| --- | --- |
| Pentru participant  | Pentru organizația beneficiară |
| [Numele complet]  | [Numele complet / funcţia] |
|  |  |
| [semnătură]  | [semnătură] |
|  |  |
| Încheiat la [oraşul], [data]  | Încheiat la [oraşul], [data] |
|  |  |
|  |  |
| Pentru susţinătorul legal dacă e cazul[Numele complet] [semnătură]Încheiat la [oraşul], [data]  |  |